**30-MAVZU: O‘TKIR TIG‘LI ASBOBLAR YORDAMIDA BAJARILADIGAN KLASSIK PEDIKYUR**

Agar siz klassik pedikyurani bajarmoqchi bo‘lsangiz, sizga quyidagi vositalar kerak bo‘ladi:

* Manikyur qaychisi;
* Kutikula uchun kusachka;
* Tirnoq uchun kusachka;
* Pusher;
* Kyuretka;
* Kutikulalarni yumshatish vositasi;
* Pilka;
* Oyoq uchun krem;
* Kutikula uchun yog‘;
* Oyoq uchun vanna.

1. **Eski qoplama** bor bo‘lsa olib tashlanadi va tirnoq uzunligiga shakl beriladi. Buning uchun, kusachka yordamida tirnoqni kerak uzunlikkacha kaltalatib olamiz, so‘ng burchaklarini olib tashlash uchun pilkadan foydalanamiz. Yodingizda tuting! Oyoq tirnoqlari noto‘g‘ri o‘sishining oldini olish uchun tirnoqlar to‘g‘ri kesilishi kerak.

2. **Oyoqlarni bug‘lash.** Bu bosqich aslida majburiy emas, lekin, agar siz to‘liq dam olib, nafaqat tirnoqlaringiz, balki oyoqlaringizga ham g‘amxo‘rlik qilishni istasangiz, bu bosqichni o‘tkazib yubormasligingiz kerak. Buning uchun iliq vanna tayyorlang va suv soviguncha (10–15 daqiqa yetarli) oyoqlarni ushlab turing. Suvga turli xil efir moylari, dengiz tuzi, yod, limon va boshqa foydali o‘simlik damlamalarini qo‘shishingiz mumkin. Har qanday holatda ham, oyoqlarni bug‘lab darrov tirnoq olish yoki ularni pilkalash mumkin emas. To‘g‘ri, yumshoq tirnoqlarga ishlov berish oson bo‘lishi mumkin, lekin tirnoqning o‘ziga zarar yetkazish va tirnoq plastinkasi qatlamlari ko‘chishi kuzatilishi mumkin.

3. **Dag‘al teri parvarishi.** Bug‘langandan so‘ng, biz terining eng qo‘pol qismlari bo‘lgan tovon va barmoq yostiqchalariga pemza yordamida ishlov beramiz. Bu tarzda qadoqlar tozalanganda, teri yanada yumshoq bo‘ladi. Agar siz oyoqlarni bug‘lamagan bo‘lsangiz, bu bosqich o‘tkazib yuboriladi.

4. **Kutikulaning yumshashi.** Agar oyoqlarni bug‘lamagan bo‘lsangiz, u holda kutikulalar maxsus vosita yordamida yumshatilishi kerak. Shunchaki vositani tirnoq atrofi bo‘ylab surtib chiqing va 2–3 daqiqa davomida qoldiring.

5. **Kutikulani siljitamiz.** Yumshatilgandan so‘ng kutikulani yog‘och tayoqcha yoki manikur lopatkasi yordamida tirnoqdan osonlik bilan olib tashlash mumkin. Tirnoqlarda ortiqcha narsa qolmasligi uchun pterigiyni ham xuddi shu tarzda olib tashlaymiz.

6. **Kutikulani kesamiz.** Buning uchun biz yumaloq uchli tirnoq qaychisidan foydalanamiz. Kutikulalarni doimiy ravishda olib yurish tavsiya etiladi. Bu burmalar paydo bo‘lishining oldini oladi.

7. **Kutikulalarga yog‘ surtish.** O‘lik terini olib tashlaganingizdan so‘ng, yog surtish esingizdan chiqmasin. Bu bilan siz tirnoqning ildizini oziqlantirgan bo‘lasiz.